ಗೋವಾ ಭಾರತ ದೇಶದ ಪಡ್ಡಯಿ ಕಡಲ ಬರಿಟುಪ್ಪುನ ಒಂಜಿ ಎಲ್ಯ ರಾಜ್ಯೊ. ಈ ರಾಜ್ಯದ ಬಡಕಯಿಡ್ ಮಹಾರಾಷ್ಟ್ರ, ತೆಂಕಯಿ ಬೊಕ್ಕ ಮೂಡಯಿಡ್ ಕರ್ನಾಟಕ, ಪಡ್ಡಯಿಡ್ ಅರಬ್ಬಿ ಸಮುದ್ರ ಉಂಡು. ಗೋವಾದ ರಾಜಧಾನಿ ಪಣಜಿ ಬೊಕ್ಕ ವಾಸ್ಕೊ ಡ ಗಾಮ ಮಾಮಲ್ಲ ನಗರೊಲು. ಭಾರತೊಗು ಬ್ರಿಟಿಷೆರೆಡ್ದ್ ಸ್ವತಂತ್ರ ತಿಕ್ಕಿ ಬೊಕ್ಕಲಾ ಗೋವಾ ಪೋರ್ಚುಗೀಸೆರ್ನ ವಶೊಟಿತ್ತ್‌ಂಡ್. ೧೯೬೧ ಡಿಸೆಂಬರ್‌ಡ್ ಗೋವಾ ಭಾರತ ದೇಶೊದ ಒಂಜಿ ರಾಜ್ಯವಾದ್ ಸೇರ್ಂಡ್ . ಗೋವಾದ ಭಾರಿ ಶೋಕುದ ಕಡಲ ಬರಿಕುಲು (ಬೀಚ್‌ಲು), ವಿಶಿಷ್ಟವಾಯಿನ ಕಟ್ಟೊಣೊಲು ಇಡೀ ಲೋಕೊಡು ಪುದರ್ ಪೋದು ಗೋವಾ ಮಾಮಲ್ಲ ಪ್ರವಾಸಿ ಕೇಂದ್ರ ಆತ್‌ಂಡ್.